Նախագահ Քոչարյանի ռուսաստանյան այցի շրջանակներում քննարկվել են նաեւ Մեծամորի ատոմակայանի պարտքերին եւ Ռուսաստանից ներկրվելիք միջուկային վառելիքի նոր խմբաքանակին առնչվող հարցեր: Հայկական պատվիրակության կազմում Մոսկվայում գտնվող եւ բանակցություններին մասնակցած «ՀայԷներգո»-յի տնօրեն Իոսիֆ Իսայանը «Ազատություն» ռադիոկայանին հեռախոսով փոխանցեց, որ ատոմակայանի պարտքերի փակման մեխանիզմը արդեն գտնվել է: